Komisijos sprendimas
2003 m. gegužės 21 d.
leidžiantis valstybėms narėms pratęsti laikinas registracijas, išduotas naujoms veikliosioms medžiagoms natrio metiljodsulfuronui, indoksakarbui, S metolachlorui, Spodoptera exigua branduolių poliedrozės virusui, tepraloksidimui ir P dimetenamidui
(pranešta dokumentu Nr. C(2003) 1583)
(tekstas svarbus EEE)
(2003/370/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/31/EB [2], ypač į jos 8 straipsnio 1 dalies ketvirtąją pastraipą,
kadangi:
(1) pagal Direktyvos 91/414/EEB 6 straipsnio 2 dalį Vokietija 1998 m. gruodžio mėn. gavo AgrEvo GmbH (dabar Bayer CropScience) paraišką įrašyti veikliąją medžiagą natrio metiljodsulfuroną į Direktyvos 91/414/EEB I priedą. Komisijos sprendime 1999/392/EB [3] patvirtinta, kad dokumentai buvo išsamūs ir galėtų būti laikomi iš esmės atitinkančiais direktyvos II ir III priedų duomenų ir informacijos reikalavimus.
(2) Nyderlandų institucijos 1997 m. spalio mėn. gavo panašią Du Pont de Nemours paraišką dėl indoksakarbo. Komisijos sprendime 98/398/EB [4] šie dokumentai buvo pripažinti išsamiais.
(3) Belgija 1997 m. rugpjūčio mėn. gavo panašią Novartis NV (dabar Syngenta) paraišką dėl S metochloro. Komisijos sprendime 98/512/EB [5] šie dokumentai buvo pripažinti išsamiais.
(4) Nyderlandai 1996 m. liepos mėn. gavo panašią Biosys paraišką dėl Spodoptera exigua branduolių poliedrozės viruso. Komisijos sprendime 97/865/EB [6] šie dokumentai buvo pripažinti išsamiais.
(5) Ispanija 1997 m. rugsėjo mėn. gavo panašią BASF AG paraišką dėl tepraloksidimo. Komisijos sprendime 98/512/EB šie dokumentai buvo pripažinti išsamiais.
(6) Vokietija 1999 m. balandžio mėn. gavo panašią BASF AG paraišką dėl P metenamido. Komisijos sprendime 1999/555/EB [7] šie dokumentai buvo pripažinti išsamiais.
(7) dokumentų išsamumo patvirtinimas buvo būtinas norint leisti juos nuodugniai patikrinti ir suteikti valstybėms narėms galimybę ne ilgiau kaip trejų metų laikotarpiui išduoti laikinas augalų apsaugos produktų, savo sudėtyje turinčių minėtų veikliųjų medžiagų, laikantis Direktyvos 91/414/EEB 8 straipsnio 1 dalyje nustatytų sąlygų, o svarbiausia veikliosios medžiagos ir augalų apsaugos produkto išsamaus įvertinimo, atsižvelgiant į direktyvoje nustatytus reikalavimus, sąlygų.
(8) šių veikliųjų medžiagų poveikis žmonių sveikatai ir aplinkai atitinkamų pareiškėjų siūlomais naudojimo atvejais yra įvertintas pagal Direktyvos 91/414/EEB 6 straipsnio 2 ir 4 dalis. Valstybės narės pranešėjos pateikė Komisijai įvertinimo ataskaitos projektą 2000 m. gegužės 30 d. (natrio metiljodsulfurono), 2000 m. vasario 7 d. (indoksakarbo), 1999 m. gegužės 3 d. (S metolachloro), 1999 m. lapkričio 9 d. (Spodoptera exigua BPV), 2001 m. sausio 21 d. (tepraloksidimo) ir 2000 m. rugsėjo 26 d. (P dimetenamido).
(9) neįmanoma baigti dokumentų išsamumo įvertinimo iki Direktyvoje 91/414/EEB nustatyto termino, nes vis dar tikrinami atitinkamų valstybių narių pranešėjų pateikti įvertinimo ataskaitų projektai.
(10) įvertinant dar nebuvo nustatyta kokių nors priežasčių imtis nerimauti, dėl to, siekiant toliau tikrinti dokumentus, pagal Direktyvos 91/414/EEB 8 straipsnio nuostatas valstybėms narėms turėtų būti suteikta galimybė pratęsti 24 mėnesiams laikinas registracijas, išduotas augalų apsaugos produktams, savo sudėtyje turintiems minėtų veikliųjų medžiagų. Manoma, kad įvertinimas ir sprendimų dėl galimo kiekvienos minėtos veikliosios medžiagos įrašymo į I priedą priėmimo procesas bus baigtas per 24 mėnesius.
(11) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės gali pratęsti augalų apsaugos produktų, savo sudėtyje turinčių natrio metiljodsulfurono, indoksakarbo, S metolachloro, Spodoptera exigua branduolių poliedrozės viruso, tepraloksidimo ir P dimetenamido, laikinas registracijas ne ilgesniam kaip 24 mėnesių laikotarpiui nuo šio sprendimo priėmimo dienos.
2 straipsnis
Šis sprendimas skirtas valstybėms narėms.
Priimta Briuselyje, 2003 m. gegužės 21 d.